Motivarea absenţelor înregistrate la discipline se face de către conducerea facultăţii, pe baza actelor justificative şi a cererii individuale înregistrată la secretariatul facultăţii. Aceste acte trebuie depuse la Decanat în termen de cel mult 10 (zece) zile lucrătoare de la reluarea activităţii didactice de către student. Motivările nedepuse la Decanat în timpul sus menţionat nu vor fi luate în considerare, iar absenţele aferente sunt considerate nemotivate. Pentru motivarea absenţelor medicale care însumează mai mult de 14 zile consecutive este necesară prezentarea unui bilet de ieşire din spital sau a unei adeverinţe vizată de un şef de secţie de spital. Motivările medicale eliberate de alte instituţii decât Cabinetul medical al U.M.F. trebuie vizate de către Cabinetul medical U.M.F înainte de depunerea la decanat. Pe baza actelor justificative, Decanatul va elibera o adeverință ce va servi la motivarea absențelor la discipline. Atenție! Un student are voie să recupereze la o disciplină până la 20% din activităţile didactice practice. Absenţele într-un cuantum mai mare de 20% din activităţile practice impun reluarea în întregime a studiilor la materia în cauză.